Smilla Holmberg

Smila Hilma Holmberg (Smilla Hilma Holmberg, g. 2006 m. spalio 11 d., Švedija) – Švedijos futbolininkė, gynėja.

 Karjera 
Futbolą žaisti pradėjo Švedijoje, 2013–2022 m. priklausė Hammarby IF DFF jaunimo ugdymo sistemai. 

2022 m. atstovavo Älvsjö AIK. Elitettan (II) sužaidė vienerias rungtynes. Dalyvavo Olympique Lyonnais klubo peržiūroje.

Nuo 2022 m. priklausė Hammarby IF DFF (Švedija). 2023 m. sezone tapo Švedijos čempione ir iškovojo Svenska Cupen. 2024 m. gegužę pratęsė sutartį su „Hammarby“ iki 2026 m. pabaigos. 2025 metų sezone per pirmąsias ketverias lygos rungtynes ​​pelniusi keturis įvarčius ir atlikusi vieną rezultatyvų perdavimą tapo viena iš rezultatyviausių komandos žaidėjų.

2026 m. sausio 5 d. oficialiai paskelbta, kad futbolininkė persikėlė į Arsenal (Anglija). 2026 m. sausio 10 d. debiutavo Arsenal gretose, kai pasirodė po keitimo rungtynėse prieš Manchester United. Susitikimas baigėsi nulinėmis lygiosiomis (0–0).Arsenal W 0–0 Manchster Unt W (pagal FLASHSCORE)Arsenal W 0–0 Manchster Unt W (pagal SOCCERWAY)

 Rinktinės 
Nuo 2025 m. kviečiama į nacionalinę rinktinę. 2025 m. birželio 11 d. gavo pirmąjį kvietimą į nacionalinę komandą, kai buvo įtraukta į 23 žaidėjų sudėtį 2025 m. UEFA Euro turnyrą, vykusi Šveicarijoje. Futbolininkė tuo metu buvo aštuoniolikos metų amžiaus, tuomet – jauniausia žaidėja komandoje.

2025 m. liepos 12 d. pelnė savo pirmąjį įvartį atstovaudama nacionalinei komandai rungtynėse prieš Vokietiją. Varžovės pirmavo po Jule Brand įvarčio, tačiau Stina Blackstenius išlygino rezultatą, Smilla Holmberg persvėrė rezultatą, Fridolina Rolfö realizavo 11 metrų baudinį, o rungtynių pabaigoje pasižymėjo ir Lina Hurtig. Susitikimas baigėsi Švedijos futbolininkių pergale rezultatu 4–1.Sweden 4-1Germany (rungtynių ataskaita pagal UEFA oficialią svetainę)SWEDEN W 4–1 GERMANY W (pagal SOCCERWAY)SWEDEN W 4–1 GERMANY W (pagal FLASHSCORE)

 Pasiekimai 
  su Hammarby
 Damallsvenskan: 2023 m.
 Svenska Cupen: 2022–2023, 2024–2025 m.

 Šaltiniai 

 Nuorodos 
 Oficiali svetainė (Arsenal)
 SOCCERWAY (Apie žaidėją).
 FLASHSCORE (Apie žaidėją)
 soccerdonna (Apie žaidėją)
 svenskfotboll.se (Apie žaidėją)
 worldfootball.net (Apie žaidėją)
 Globalsportsarchive (Apie žaidėją)

Kategorija:Švedijos futbolininkės